[{"text_idx": "#000000", "text": "La teamo de la nova aplikaj\u0302o por trovi proksimajn esperantistojn esperas ekhavi dek mil uzantojn jam dum la unua monato. Amikumu estos lanc\u0302ita por la g\u0302enerala publiko dum aprilo."}, {"text_idx": "#000001", "text": "La eka ekrano de Amikumu en pos\u0302telefono."}, {"text_idx": "#000002", "text": "Pasintjare Chuck Smith kaj Richard Delamore lanc\u0302is monkolekton por krei novan telefonan aplikaj\u0302on, kiu helpos esperantistojn trovi unu la alian kiam ili trovig\u0302as proksime kaj volas esti trovitaj. Nun Amikumu estas testita kun bona sukceso kaj baldau\u0306 eblos ekuzi g\u0302in."}, {"text_idx": "#000003", "text": "Libera Folio petis la respondeculojn de Amikumu rakonti pri la nuna stato de la projekto. Al niaj demandoj respondis Xu Jie, la nova merkatikisto de Amikumu."}, {"text_idx": "#000004", "text": "Libera Folio: Lau\u0306 diversaj mencioj en la reto eblas konkludi, ke Amikumu jam serioze progresas kaj estas iom uzata, kvankam la aplikaj\u0302o ankorau\u0306 ne estas oficiale lanc\u0302ita. C\u0302u vi povus rakonti iom pri la nuna stato de la aferoj?"}, {"text_idx": "#000006", "text": "\u2013 Same pasintmonate ni sukcese debutigis nian retejon en dek du lingvoj. Tio ne povas realig\u0302i sen la helpo de niaj lingvoambasadoroj. Se oni volus farig\u0302i ambasadoro de sia lingvo, kontaktu nin. Krome ni oficiale registras la firmaon (en Au\u0306stralio) kaj plene tradukis c\u0302iujn jurajn dokumentojn al Esperanto, c\u0302ar Esperanto estas nia labora lingvo. Tio kau\u0306zis multe da amuzo por nia advokato!"}, {"text_idx": "#000007", "text": "La provversion de via aplikaj\u0302o uzas proksimume 350 homoj diversloke en la mondo, kaj ili c\u0302iuj estas esperantistoj. Kie trovig\u0302as la plej multaj testantoj? Kial ili c\u0302iuj estas esperantlingvanoj, kvankam via aplikaj\u0302o celas atingi ankau\u0306 aliajn komunumojn?"}, {"text_idx": "#000008", "text": "Prov-uzantoj de Amikumu dise en la mondo."}, {"text_idx": "#000009", "text": "\u2013 Nuntempe c\u0302iuj 350 testantoj estas esperantistoj, kiuj log\u0302as tre dise tra la tuta mondo. Lau\u0306 niaj statikistoj, la plej multaj testantoj trovig\u0302as en okcidenta Eu\u0306ropo. Esperantistoj kaj esperantaj organizoj estas niaj c\u0302efaj subtenantoj. C\u0302iuj teamanoj en Amikumu estas esperantistoj, ni laboras kaj komunikas c\u0302iutage per la zamenhofa lingvo. Unuvorte, esperantistoj estas nia kerna uzantaro kaj subtenantaro. Estonte, kiam Amikumu sukcesos en Esperantujo, pri kio mi ne dubas, ni malfermig\u0302os por alilingvanoj. Ni kredas, ke tiam Esperantujo multe profitos pro Amikumu."}, {"text_idx": "#000011", "text": "\u2013 La testantoj estas ege entuziasmaj, sugestemaj kaj helpemaj. Ni volas doni niajn sincerajn dankojn al ili. Ili c\u0302iutage donas al ni cimo-raportojn au\u0306 plibonig-sugestojn kaj senpacience atendas la oficialan lanc\u0302daton de Amikumu. Iu ec\u0302 diras en la Telegrama grupo: \"Lau\u0306 mi la nura manko de Amikumu estas, ke mankas esperantistoj proksime de mi.\u201d Ni atendas 10.000 uzontojn en la unua monato, espereble tiam la manko estos solvita."}, {"text_idx": "#000012", "text": "\u2013 Aldone, ni teknike devas prepari niajn servilojn por la torento de novaj uzontoj. Ni ec\u0302 dungis sistemadministranton (Jesse Alter) pasintmonate anticipe de tio. Vi povas vidi la tutan teamon en nia retejo (krom mi, kiu ankorau\u0306 estas tro nova)."}, {"text_idx": "#000013", "text": "Kion oni jam povas fari per Amikumu? Kio s\u0302ang\u0302ig\u0302os, kiam la aplikaj\u0302o estos oficiale lanc\u0302ita? Kiaj evoluigoj atendeblas poste?"}, {"text_idx": "#000014", "text": "Xu Jie, la merkatikisto de Amikumu."}, {"text_idx": "#000016", "text": "\u2013 Krome, ni ebligos al Amikumanoj krei eventojn kaj lokajn grupojn; meti pinglojn sur mapon en la apo mem, kaj poste oni povos ec\u0302 trovi homojn, kiuj havas la samajn s\u0302atokupojn apude (ne nur lingvojn). Tamen, tio estas longdau\u0306ra plano tro for en la estonteco. Ni c\u0302iuj teamanoj esperas renkonti vin en Amikumu. Ni Amikumu kune, espere kaj Esperante."}, {"text_idx": "#000017", "text": "Amikumu helpos trovi proksimajn esperantistojn"}, {"text_idx": "#000018", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000020", "text": "Amikumu ekhavis pli ol mil novajn uzantojn"}, {"text_idx": "#000023", "text": "Mi komprenas, ke kelkaj legantoj eble pensos al si, ke per Amikumu uzantoj devigas sin esti videblaj c\u0302ie, ec\u0302 kiam ili eble ne volos, do mi substrekas, ke oni povas facile malaperigi sin per simpla agordo: "}, {"text_idx": "#000025", "text": "Bonega afis\u0302o! Mi povis scii pri c\u0302i tiu mirinda apo. Estas tre bona ideo."}, {"text_idx": "#000034", "text": "Alig\u0302i al 400 aliaj abonantoj"}]